Všeobecne záväzné nariadenie
hlavného mesta Slovenskej republiky Bratislavy
č. 1/1999
z 1. júla 1999
o určení ceny garáže
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a b) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a § 9 zákona Slovenskej národnej rady č. 138/1991 Zb. o majetku obcí v znení neskorších predpisov sa uznieslo na tomto všeobecne záväznom nariadení:

§ 1
Predmet úpravy
(1) Toto všeobecne záväzné nariadenie (ďalej len “nariadenie”) upravuje určenie minimálnej ceny garáže (ďalej len “garáž”) a pozemku, na ktorom je garáž postavená (ďalej len “pozemok”) vo vlastníctve hlavného mesta Slovenskej republiky Bratislavy pre prípad zmluvného prevodu1) vlastníckeho práva na inú osobu.
(2) Toto nariadenie sa nevzťahuje na určenie ceny garáže podľa osobitného predpisu.2)

§ 2
Minimálna cena garáže a pozemku
(1) Minimálna cena garáže sa určuje sumou 5000 Sk/m2.
(2) Minimálna cena pozemku sa určuje sumou 1500 Sk/m2; ak ide o pozemok v mestskej časti, ktorá nie je stavebne zrastená s mestom, určuje sa sumou 600 Sk/m2.3)

§ 3
Prechodné ustanovenie
Predchádzajúci súhlas primátora4) s prevodom vlastníctva garáže a pozemku zverených do správy mestskej časti vydaný pred dňom účinnosti tohto nariadenia sa považuje za predchádzajúci súhlas vydaný v súlade s týmto nariadením, ak bol prevod vlastníctva schválený miestnym zastupiteľstvom pred dňom nadobudnutia účinnosti tohto nariadenia.

§ 4
Toto nariadenie nadobúda účinnosť dňom 1. augusta 1999.

Jozef Moravčík
primátor